VIDEO | Oțelul și Poli Iași au remizat în ultimul meci al sezonului regulat! Ambele echipe vor juca în play-off-ul Superligii
Echipele Oţelul Galaţi și Poli Iași au remizat, 1-1, în ultimul meci al etapei a 30-a şi al sezonului regular.
Oțelul și Poli Iași vor juca în play-off, terminând returul pe locurile 11, respectiv, 12
Oaspeţii au deschis scorul în minutul 9, după un penalti acordat în urma unui henţ comis de Samuel Teles în careu, la centrarea lui Martac.
Alin Roman a alunecat când a executat, dar a înscris şi ieşenii au intrat cu avantaj la pauză, deşi Yabre a trimis în bară, în minutul 45.
Oţelul a egalat în minutul 71. Malianul Aly Malle a centrat de pe stânga, Maciel a încercat să lovească balonul ca capul, dar a alunecat şi a prelungit până la Cisotti, care a marcat cel de-al şaptelea său gol stagional.
A fost al 16-lea rezultat de egalitate pentru Oțelul în acest sezon. echipa antrenată de Dorinel Munteanu încheie returul locul 11, cu 34p, iar Poli Iaşi, cu 33p, este cu o poziție mai jos
Oțelul – Poli Iași 1-1 (0-1)
Marcatori: Cisotti (71) / Alin (9-p)
Oţelul: Pap – Adăscăliţei (64 – Miguel Silva), Yabre, Cisse, Zhelev (79 – Rusevic) – Cisotti, Lameira, Samuel Teles (34 – Aly Malle) – Maciel (79 -Cîrjan), Pop, Bodişteanu (64 – Rus). Antrenor: Dorinel Munteanu
Poli Iaşi: Lung Jr. – Martac (73 – Todoroski), Ilie, Samayoa, Stefanovici – Bordeianu, Marchioni – Itu (69 – Jatoba), Roman (85 – Allanzinho), Harrison (59 – Kabran) – Bettaieb (84 – Katanec). Antrenor: Leo Grozavu
Au arbitrat: Iuliana Demetrescu – Mircea Orbuleţ, Mihaela Ţepuşă (rezervă: Andrei Moroiţă)
Cartonaşe galbene: Yabre (60) / Marchioni (26), Martac (35)